Hallinto-oikeus: Ara sai peruuttaa Nuorisosäätiön yleishyödyllisyysaseman - Talous | HS.fi
Julkaistu: 20.11. 10:56
Helsingin hallinto-oikeus on keskiviikkona antamallaan tuomiolla linjannut, että Asumisen rahoitus- ja kehittämiskeskuksella (Ara) on oikeus peruuttaa Nuorisosäätiön yleishyödyllisyysasema.
Tuomion taustalla on Aran vuonna 2018 tekemä peruutuspäätöshttps://www.hs.fi/politiikka/art-2000005706181.html. Ara katsoi, että Nuorisosäätiön toiminta on ollut merkittävästi yleishyödyllisyyssäännösten ja Aran ohjeiden vastaista. Nuorisosäätiö valitti Aran päätöksestä hallinto-oikeuteen.
Ara rahoittaa korkotuettua asuntorakentamista.
Nuorisosäätiön rahaongelmista ja talousepäselvyyksistä on käynnissä yksi Suomen suurimmista talousrikostutkinnoista. Keskustataustaisen säätiön nykyjohdon mukaan sen entinen johto sai aikaan yli 40 miljoonan tappiot ja lähes tuhosi säätiön.